שיאצו

שיאצוּ (ביפנית: 指圧, "שי" משמעו - אצבע, ו"אצו" - לחץ) היא שיטת טיפול במגע בתחום הרפואה המשלימה, שמקורה ביפן, שם היא טיפול רפואי מורשה. הטיפול אינו תרופתי, מבוסס קשיבות וכולל מטפל ומטופל בלבד. שיאצו היא אומנות מגע אשר משלבת בתוכה מודעות וקשב לגוף כאשר המטרה העיקרית בטיפול היא הזרמת אנרגיה, הפחתת מתח ושיפור זרימת הדם בגוף. בסוף הטיפול המטופל חש תחושת שחרור ונינוחות, מבחינה נפשית ומבחינה פיזיולוגית. השיטה מתבססת על עקרונות הרפואה הסינית, בהשפעת טכניקות כגון אקופונקטורה (דיקור) וטוינה. ההנחה המרכזית של השיטה היא כי בגוף האדם קיימים ערוצי אנרגיה המכונים מרידיאנים, אשר משפיעים ומושפעים מהאיברים הפנימיים. על פי השיטה, כל מחלה היא מצב הנובע מחוסר איזון כלשהו, היוצר "חסימה אנרגטית" בערוץ האנרגיה/מרידיאן או באיבר, וגורם להופעת תסמינים כמו כאב, לחץ או רפיון. ישנן שתי אסכולות שיאצו: אחת המבוססת על אנטומיה ופיזיולוגיה מערבית, והשנייה מבוססת על רפואה סינית מסורתית. לטענת תומכיה, השיטה עשויה לסייע בבעיות אורתופדיות בעמוד השדרה, בעיות פנימיות בתחומי נוירולוגיה, בעיות עיכול, גינקולוגיה, בעיות רגשיות כמו מתח ודיכאון ועוד. נטען גם כי טיפול בשיטת שיאצו יעיל במיוחד לכאבי גב תחתון וחרדה: במחקר שדגם 66 אנשים שהתלוננו על כאבי גב תחתון, נמדדו הנחקרים על מצב/תכונה של חרדה ורמת כאב לפני ואחרי ארבעה טיפולי שיאצו. יומיים לאחר כל טיפול יצרו קשר עם הנבדקים, שהתבקשו לדרג את רמת הכאב. תשובתם הייתה שגם הכאב וגם החרדה ירדו באופן משמעותי עם הזמן. משתנים כגון מגדר, גיל, מין המטפל, משך ההיסטוריה של כאבי גב תחתון ותרופות שנלקחו לכאבי גב תחתון לא שינו את התוצאות המשמעותיות. הטיפול בשיאצו נעשה בלבוש מלא ונוח, ללא שימוש בשמנים, בשכיבה על מזרן או מיטת טיפולים. הטיפול משלב טכניקות של לחיצה, הקשה, מתיחות, עיסוי המפרקים וטיפול בחלקי הגוף השונים. גוף המטפל הוא הכלי הטיפולי שלו ובמהלך הטיפול הוא משתמש בידיים, באגודלים, במרפקים ואף בברכיים שלו ומשלב תרגילי חימום ותנועה. ואטסו רפואה סינית אנרגיית הצ'י מדיה וקבצים בנושא שיאצו בוויקישיתוף הערך "כאב-טיפול באמצעות רפואה משלימה ואלטרנטיבית", באתר ויקירפואה אקופרסורה, דף שער בספרייה הלאומית Dr Daniel Chuanxin Wang, DAOM A.P, What is Shiatsu? An Overview of Shiatsu Massage, www.amcollege.edu (באנגלית אמריקאית) The Effects of Shiatsu on Lower Back Pain, (2001) Brady et al. March 2001 vol. 19 no. 1 57-70 "Shiatsu : Cancer Research UK : CancerHelp UK". 2011-01-04. אורכב מ-המקור ב-2011-06-28. נבדק ב-2011-01-04. Ernst & Singh (2008). Trick or Treatment? Alternative Medicine on Trial. p. 326. Andrea D. Furlan et al., A Systematic Review and Meta-Analysis of Efficacy, Cost-Effectiveness, and Safety of Selected Complementary and Alternative Medicine for Neck and Low-Back Pain, Evidence-Based Complementary and Alternative Medicine 2012, 2012, עמ' 1–61 doi: 10.1155/2012/953139 Daiki Kobayashi, Takuro Shimbo, Hana Hayashi, Osamu Takahashi, Shiatsu for chronic lower back pain: Randomized controlled study, Complementary Therapies in Medicine 45, 2019-08, עמ' 33–37 doi: 10.1016/j.ctim.2019.05.019 Linda H. Brady, Kathryn Henry, James F. Luth, Kimberly K. Casper-Bruett, The Effects of Shiatsu on Lower Back Pain, Journal of Holistic Nursing 19, 2001-03, עמ' 57–70 doi: 10.1177/089801010101900106 Cari Johnson Pelava, Shiatsu | Taking Charge of Your Health & Wellbeing, www.takingcharge.csh.umn.edu (באנגלית) Robinson, Nicola; Lorenc, Ava; Liao, Xing (2011), The evidence for Shiatsu: a systematic review of Shiatsu and acupressure, BMC Complement Altern Med, עמ' 11:88 doi: 10.1186/1472-6882-11-88 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.